# 

# 1. Сьöлöмыд кольö пыр томöн…

Миянкöд орччöн олö-уджалö кывбургижысь, енбиа морт, Зоя Васильевна Шиликова.

2.Уджыс да олöмыс йитчöма Шойнатыкöд. Сюрс öкмыссё нелямынöд вося вöльгым нёльöд лунö чужис Шойнаты сиктын.

Шойнаты шöр школакöд йитчöма гöг сюрöснас 1947 восянь, кытчö сійö вонас пырис велöдчыны сизим арöс тыртöдз на. Казялöмаöсь Выль воöдз на, кöсйöмаöсь бöр ыстыны, но велöдысьыс Лина Викторовна абу сетöма, öтнас на пö велаліс лыддьысьнысö. Школа помалöм бöрын, 1957-öд воын, экзаменъяс сдайтöм бöрын пырöма уджавны пионервожатöйöн пионер лагерö: колö вöлі нажöвитны сьöм лэччыны карö сдайтны экзаменъяс КГПИ-ö пырны. Институт помалöм бöрын локтö уджавны роч кыв да литература, коми кыв да литература велöдысьöн. И таво лоö (2011) - уджалö 50-öд во аслас радейтана Шойнаты сиктса шöр школаын.

3. Зоя Васильевна - Коми АССР-са Заслуженнöй велöдысь, Народнöй просвещениеса отличник, Велöдысь-методист.

4.Кык сюрс сизимöд воын образованиелöн нацпроект серти «Россияса медбур велöдысь» конкурсын лои вермысьöн.

5.Енбиа морт школаын уджалігöн заводитö гижны кывбуръяс, заводитö велöдчысьяскöд нуöдны «Бикинь» литературно-творческöй кружок, тайö вöлі 1970-öд во. Кружоклы нимсö бöрйис школаса директор Сергей Лукич Куликов, сійö жö вöчис серпассö ки помысь лэдзöм альмонахъяслы.

6. Зоя Васильевналысь да сылöн быдтасъяслысь гижöдъяссö ми лыддям коми газет журналъясысь. И налысь уджсö пасйöма уна сикас дипломъясöн.

7.Колö пасйыны, мый Зоя Васильевналöн кывбуръясыс петлісны öтув кывбур чукöръясын, велöдчан небöгъясын, методическöй пособиеясын.

8. Пединститутын велöдчигöн студентка, Зоя Михайлова, радпырысь ветлöдлöма «Парма ёль» литкружок вылö. Литературнöй кружок нуöдысьнас вöлі Геннадий Анатольевич Юшков, сэки томиник гижысь на. Москваын Горький нима литературнöй институт помалöм бöрын локтіс уджавны Сыктывкарö и котыртіс кружоксö студентъяскöд. Ыджыд аттьö шуö Зоя Васильевна литература гижöдъяс видлавны велöдöмысь, стöч тайö и колö школаын литература урокъяс нуöдігöн. Таын водзö тöдöмлунъяссö содтіс филология наука доктор Вера Алексеевна Латышева Институт усовершенствования учителей курсъяс вылын. Лекцияяс лыддигöн, велöдіс, кыдзи колö вöчны, корсьны, аддзыны.

9. «1959-öд вося драматургия йылысь пасйöдъяс» статья йöзöдöма 1960-öд воын «Войвыв кодзув» журналын. Тайö медводдза йöзöдчöм, литератураö пырöдчöм, стöч 51 во тыри таво. Статьясьыс Зоя Михайловалы, 3 курсса студенткалы, сетісны 100 шайт гонорар. Сэки ныв новліс керза сапöг и медводдзысь ньöбис аслыс ботинки, румынкиöн сэк шулісны. Сійöн на локтіс школаö велöдны, карса ныв кодьöн пö лои.

10.Медводдза кывбур йöзöдісны районса «Звезда» газетын 1963 вося май тöлысьын. «Радейта тэнö» кывбур муса чужан сикт йылысь:

«Чужан сикт быдöнлы муса да дона.

Радейта сійöс ме ёнасьыс-ёна…

Радейта тэнö ме арнас и тöвнас,

Шуа ме тайöс тэд уна сё пöв на.»

«Войвыв кодзув» журналын кывбур «Чикыш» йöзöдісны 1970 вося май тöлысьын.

11. И кык сюрс дасöд воö , Велöдысь вокöд йитöдын,петіс «Килля-лыска пуяса чужанін» медводдза кывбур чукöр.

**12.** Кывбуръяссö пуктісны шылад вылö Алексей Ген, Ирина Латкина, Александр Уляшев, Борис Тюрнин, Геннадий Попов, Михаил Бурдин. Шойнаты сиктса шылад тэчысьяс: Надежда Ветошкина, Николай Шамрай, Дина Микушева, Магдалина Канева. Уна сьыланкывлöн 2-3 автор-шылад пуктысь. Например, Кöрткерöс районса гимн шылад вылö пуктісны и Алексей Ген, и Михаил Бурдин, и Николай Шамрай.

Геннадий Иванович Попов лöсьöдіс шылад Зоя Васильевналöн **«Кыддзöй, кыддзöй»** кывбур вылö ,да шыладпуктысь зэв мыла сьылö.

13.Топыд творческöй йитöд Зоя Васильевна кутö миян районса шылад лöсьöдыськöд, Алексей Генкöд. Шойнаты да Кöрткерöс йылысь кывбуръяссö пуктöма шылад вылö, авторыс став сьыланкывйыслöн - Алексей Ген.

Сылысь кывбуръяса сьыланкывъяс тшöкыда позьö кывны шойнатыса «Йöлöга» котырлöн петкöдчöмъясын. Шойнаты йылысь**«Менам сиктöй – Шойнатыöй»**.

«Ыджыдсьыс-ыджыд аттьö Алексей Леонидович Генлы,- шуö Зоя Васильевна,- менам кывбуръясöй юргисны нин уна ыджыд тшупöда мероприятиеясын, нимöдісны кывбуръяссö, найö лоины призёръясöн, вермысьясöн, лауреатъясöн, петісны ыджыд олöмас».

Оз кольччыны и Шойнатысаясысь Кöрткерöсса котырöс, кодлöн зэв мича нимыс - «Исерга». Юргöны сцена вывсянь сьыланкывъяс: **«Кöрткерöс» да «Под сердцем Корткероса».**

15.Зоя Васильевна – зэв кыпыд лола, серамбана, шмонитны кужысь морт. Пöся радейтö коми вöр-васö, аддзö и кылö сылысь мичсö, кужö ыджыд сямöн серпасавны сійöс сöдз коми кывйöн. Вöр-ва – миян олöм. Килля-лыска пуяса чужанінсö радейтны велöдіс ичöтсяньыс ыджыд батьыс, Ладанов Ефим Иванович. Первой мировöй война дырйи волöма воюйтöмöн Румынияöдз.

16. Уна мича серпас позьö казявны миян Шойнатыын,сикт гöгöрыс, и сьыланкывйын **«Нывбаба гожöм»** тайö мичлунсö позьö аддзыны**.** Шыладсö лöсьöдöма Гений Горчаков, кывъясыс Зоя Васильевналöн, сьылöны, дерт жö, шойнатыса аньяс, «Йöлöга» котыр.

18. Зэв ясыда воссьö Зоя Васильевналöн творчествоын и радейтчöм тема. **«Козьнав меным»** кывбур сідз жö пöрöма сьыланкывйö.Сьылö Алексей Ген, шыладыс чужис сылöн жö. А кывбур **«Сиктö локтöм зонмыс»** воöма сьöлöм вылас Борис Тюрнинлы, коді гижöма шыладсö, и öні сьыланкыв юргö кыпыд да гажаинъясын.

19.«Килля-лыска пуяса чужанін» кывбур чукöрö пырöмаöсь челядьлы гижöм кывбуръяс. Найö чужöны внук да внучкаяс, правнук бöрся видзöдігöн, школаын велöдчысьяскöд уджалігöн. Быдмöмаöсь нин внук-внучкаясöс: Яша, Валя, Маша. И , дерт жö, чужліс сьыланкыв **«Аканьлы»**. Колö шуны, мый тайö сьыланкывйыс медводдза, и сьылісны медводдзаысьсö Кöрткерöсын

«Öшкамöшка» фестиваль дырйи. Шыладсö лöсьöдліс Ирина Латкина, а сиöма вöлі Зоя Васильевна Маша внучкаыслы.

20. Медмусаыс, дерт жö, правнукыс, Владислав, кодлы и сиöма тайö кывбурыс:

Талун Владлы тырис арöс,

Олö бать-мамыскöд карын.

Плюшысь понпи ньöбис бабыс,

Чача-телепонсö папыс.

Чöвтіс понсö Владик джоджö,

Батьлысь козин – сэтчö тожö.

Мырддьö мамлысь телепонсö:

Тöдö пиук тöлксö-донсö.

21.Эм и войналы сиöм кывбуръяс, на пиысь öти - кывбур «Батьястöг».Батьлöн образ. Батьыс – офицер, юрсö пуктіс 1944воын Украинаын, Белая Церковь кар дорын.

22.Зоя Васильевна гижö и öнія лоöмторъяс йылысь. Поэт кылö сьöлöм дойсö мамъяслысь, кодъяслы нэм чöжсö ковмас пыкны тайö вунлытöм дойсö.

«Чечня – Груз 200»

Чечня. Черные вести.

На новый сельский адрес

Поступает груз «Двести».

Погиб парень из Коми

В грешном кромешном аде,

Инсульт,и мама в коме-

Горем убиты в доме.

Другу могилу роя,

Живой из той засады

Сказал: «Звезды Героя

Мамы тоже стоят»

23. Уна кывбур гижöма нималысь йöзлы сиöмöн: Тима Веньлы, Небдінса Викторлы, Алесандр Осиповлы да с.в.

24. Сиö кывбуръяссö и аслас уджъёртъяыслы.

25. Зоя Васильевна аслас радейтана Шойнатыса сиктса шöр школалы гижис гимн. Шылад вылö пуктіс сылöн велöдчысьыс, Владимир Мишарин. Шойнатыса шöр школаса велöдысьяс тшöкыда сьывлöны тайö мича кывъяса да сьöлöмö йиджсяна гимнсö.

26. Зоя Васильевна радейтö казьтывны,кыдзи чужöма сьыланкыв «Лэччö шонді вöр-пу сайö».

27. Ас йöзкöд

28.Челядьлы гижöм сьыланкывъяс лоины лауреатъясöн, дипломантъясöн, вермысьясöн. «Койташ»праздник вылын - Вика Шевелёва лои призёрöн. А январь 13-öд лунö «Василей» праздник вылын, Кулöмлінын, «Челядьлы сьыланкыв» номинацияын Вика Шевелёва вермысьöн нин вöлі. Колöьм во, вöльгым сизимöд лунö, Коми детскöй сьыланкывъяслöн межрегиональнöй фестиваль «Сьыланкывкöд коля» Настя Казакова босьтö 2 места.

29.Частö лэччöдлывлö Зоя Васильевна и Сыктывкарö театръясö велöдчысьясöс видзöдны балетъяс, спектакльяс, тешъяс, кывзыны операяс. Ыджыд кывкутöм колö челядьöс нолöдлігöн, но та вылö видзöдтöг кымынысь нин велöдчысьяс ветлісны Зоя Васильевнакöд праздникъяс вылö (медчастö «Би кинь» журнал корліс) олимпиадаяс, семинаръяс вылö, театръясö, весиг Москваö экскурсияöн. Велöдысь век аддзö кад, ыджыд кöсйöм да терпенньö. А мыйта радлун вайö челядьлы!

30.Зоя Васильевна велöдöм кындзи пыр нуöдіс общественнöй удж – 30 во сайö вöлі школаын профкомса председательöн, Кöрткерöс велöдысьяс профсоюзса райкомитетса членöн, велöдысьяс обком профсоюзса пленумлöн членöн 20 сайö во.

31. 20 сайö во веськöдліс коми кыв да литература велöдысьяслысь районса методобъединение. Велöдысьясöс аттестация заводитчöмсянь вöлі коми кыв да литература велöдысьяслöн аттестация комиссияын эксперт комиссияöн веськöдлысьöн. Челядькöд кывбуръяс гижан удж, ставыс тайö дон босьттöм удж, но велöдысь аддзыліс кад, и сюрліс на кад гижны кывбуръяс аслыс.

32. Видза ов, «Килля-лыска пуяса чужанін» - медводдза асшöр небöг. «Небöгсö лэдзны отсаліс внучкаыс, Мария Михайловна Попова. Ставсö вöчисны Маша да Игорь. Ыджыд аттьö да муöдз копыр: менам юбилей кежлö (сійö зэв нин вылын тшупöда) дасьтöм козинысь. Маша помаліс технологическöй колледж, инструктор-модельер по швейному делу, öні велöдчö СГУ-ын, 3курс. Игорь помаліс СГУ, öні велöдчö аспирантураын», -висьталö Зоя Васильевна.

33. И ми, Шойнаты сиктса велöдчысьяс, чолöмалам Зоя Васильевнаöс тшупöда пасöн да сиам крепыд дзоньвидзалун да водзö вылö вермöмъяс! Водзö сиам гижны да йöзöдны выль кывбуръяс.

Ас нимсянь да велöдчысьяс нимсянь шуам ыджыд аттьö Зоя Васильевналы миянöс кывбуръяс гижны велöдöмысь.

Попова Виктория,11 класса велöдчысь.